31999D0487
L 190/36
JURNALUL OFÍCIAL AL UNIUNII EUROPENE
DECIZIA COMISIEI
din 2 iulie 1999
de modificare a Deciziei 98/568/CE de stabilire a condițiilor speciale de reglementare a importurilor de produse pescărești și de acvacultură originare din Guatemala
[notificată cu numărul C(1999)1828]
(Text cu relevanță pentru SEE)
(1999/487/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/493/CEE a Consiliului din 22 iulie 1991 de stabilire a condițiilor de sănătate pentru producția și introducerea pe piață a produselor pescărești (1), astfel cum a fost modificată ultima dată prin Directiva 97/79/CE (2), în special articolul 11,
(1)
întrucât articolul 1 din Decizia 98/568/CE a Comisiei din 6 octombrie 1998 de stabilire a condițiilor speciale de reglementare a importurilor de produse pescărești și de acvacultură originare din Guatemala (3) prevede că Dirección General de Servicios Pecuarios (Digesepe) del Ministerio de Agricultura, Ganadería y Alimentación este autoritatea competentă din Guatemala pentru verificarea și certificarea conformității produselor pescărești și de acvacultură cu cerințele Directivei 91/493/CEE;
(2)
întrucât, în urma unei restructurări a guvernului Guatemalei, autoritatea competentă în ceea ce privește certificatele de sănătate pentru produse pescărești (Digesepe) a devenit Area de Inocuidad de Alimentos - Unidad de Normas y Regulaciones (AIA-UNR) și această nouă autoritate este în măsură să verifice în mod eficient aplicarea legislației în vigoare; întrucât, prin urmare, este necesar să se modifice denumirea autorității competente în Decizia 98/568/CE și modelul de certificat de sănătate inclus în anexa A la prezenta decizie;
(3)
întrucât măsurile prevăzute de prezenta decizie sunt în conformitate cu avizul Comitetului permanent veterinar,
ADOPTĂ PREZENTA DECIZIE:
Articolul 1
Decizia Comisiei 98/568/CE se modifică după cum urmează:
1.
Articolul 1 se înlocuiește cu următorul text:
„Articolul 1
Area de Inocuidad de Alimentos - Unidad de Normas y Regulaciones (AIA-UNR) din cadrul Ministerio de Agricultura, Ganaderia y Alimentación este autoritatea competentă din Guatemala pentru verificarea și certificarea conformității produselor pescărești și de acvacultură cu cerințele Directivei 91/493/CEE.”
2.
Anexa A se înlocuiește cu anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 2 iulie 1999.